Անդրադառնալով Նախիջևանում ստեղծված իրավիճակին՝ բանախոսն ասաց, որ Բաքուն կարծես միտումնավոր սրում է իրավիճակը, և դրան էլ հաջորդում է Թուրքիայի այն հայտարարությունը, թե իրենք շուտով պատրաստվում են երկաթուղի կառուցել դեպի Նախիջևան: «Թուրքիան և Ադրբեջանը փորձելու են ազդեցությունը մեծացնել Նախիջևանում: Բաքուն ամեն կերպ փորձելու է շարունակել սադրանքները՝ ցույց տալու համար, որ հայկական հեղափոխությունն իր վրա մեծ ազդեցություն չի թողել և հարկ եղած դեպքում պատրաստ է գնալ ռազմական գործողությունների վերսկսման»,-ասաց Հայրապետյանը: